CELEX: C2004/284/11
Language: fi
Date: 2004-11-20 00:00:00
Title: Yhteisöjen tuomioistuimen tuomio, (kuudes jaosto) 30 päivänä syyskuuta 2004, asiassa C-481/03: Euroopan yhteisöjen komissio vastaan Luxemburgin suurherttuakunta (Jäsenyysvelvoitteiden noudattamatta jättäminen — Direktiivit 2001/12/EY ja 2001/13/EY — Yhteisön rautatiet — Kehittäminen — Infrastruktuurin yhtäläiset, yhdenmukaiset ja syrjimättömät käyttömahdollisuudet — Rautatieyritysten toimiluvat — Yhteinen järjestelmä — Direktiivin määräajassa tapahtuvan täytäntöönpanon laiminlyönti)

20.11.2004   
            
            
               FI
            
            
               Euroopan unionin virallinen lehti
            
            
               C 284/6
            
         
      YHTEISÖJEN TUOMIOISTUIMEN TUOMIO,
   (kuudes jaosto)
   30 päivänä syyskuuta 2004,
   asiassa C-481/03: Euroopan yhteisöjen komissio vastaan Luxemburgin suurherttuakunta (1)
   
   (Jäsenyysvelvoitteiden noudattamatta jättäminen - Direktiivit 2001/12/EY ja 2001/13/EY - Yhteisön rautatiet - Kehittäminen - Infrastruktuurin yhtäläiset, yhdenmukaiset ja syrjimättömät käyttömahdollisuudet - Rautatieyritysten toimiluvat - Yhteinen järjestelmä - Direktiivin määräajassa tapahtuvan täytäntöönpanon laiminlyönti)
   (2004/C 284/11)
   Oikeudenkäyntikieli: ranska
   Asiassa C-481/03, jossa on kyse EY 226 artiklaan perustuvasta jäsenyysvelvoitteiden noudattamatta jättämistä koskevasta kanteesta, joka on nostettu 19.11.2003, Euroopan yhteisöjen komissio (asiamiehenään W. Wils) vastaan Luxemburgin suurherttuakunta (asiamiehinään S. Schreiner ja M. Thill), yhteisöjen tuomioistuin (kuudes jaosto), toimien kokoonpanossa: jaoston puheenjohtaja J.-P. Puissochet sekä tuomarit A. La Pergola ja U. Lõhmus (esittelevä tuomari), julkisasiamies L. A. Geelhoed, kirjaaja: R. Grass, on antanut 30.9.2004 tuomion, jonka tuomiolauselma on seuraava:
   
               1)
            
            
               Luxemburgin suurherttuakunta ei ole noudattanut yhteisön rautateiden kehittämisestä annetun neuvoston direktiivin 91/440/ETY muuttamisesta 26 päivänä helmikuuta 2001 annetun Euroopan parlamentin ja neuvoston direktiivin 2001/12/EY ja rautatieyritysten toimiluvista annetun neuvoston direktiivin 95/18/EY muuttamisesta 26 päivänä helmikuuta 2001 annetun Euroopan parlamentin ja neuvoston direktiivin 2001/13/EY mukaisia velvoitteitaan, koska se ei ole antanut kyseisten direktiivien noudattamisen edellyttämiä lakeja, asetuksia ja hallinnollisia määräyksiä.
            
         
               2)
            
            
               Luxemburgin suurherttuakunta velvoitetaan korvaamaan oikeudenkäyntikulut.
            
         
      (1)  EUVL C 7, 10.1.2004.